PMIndiaData/PMIndiaSum huggingface dataset:
प्रधानमंत्री ने तेलुगू सुपरस्टार कृष्णा गारू के निधन पर शोक व्यक्त किया

प्रधानमंत्री श्री नरेन्द्र मोदी ने तेलुगू सुपरस्टार कृष्णा गारू के निधन पर गहरा दुःख व्यक्त किया है। श्री मोदी ने कहा है कि कृष्णा गारू का निधन सिनेमा और मनोरंजन जगत के लिए एक अपूरणीय क्षति है। अपने एक ट्वीट में, प्रधानमंत्री ने कहा; “कृष्ण गारू एक ऐसे महान सुपरस्टार थे, जिन्होंने अपने बहुमुखी अभिनय और जीवंत व्यक्तित्व के माध्यम से लोगों का दिल जीता। उनका निधन सिनेमा और मनोरंजन जगत के लिए एक बहुत अपूरणीय क्षति है। दुःख की इस घड़ी में मेरी संवेदनाएं @urstrulyMahesh और उनके पूरे परिवार के साथ हैं। ओम शांति।”
रोम में जी-20 शिखर सम्मेलनसे इतरप्रधानमंत्री ने इटली के प्रधानमंत्री मारियो ड्रैगी से भेंट की

रोम में जी–20 शिखर सम्मेलन से इतर प्रधानमंत्री श्री नरेन्द्र मोदी ने 29 अक्टूबर 2021 को इटली के प्रधानमंत्री मारियो ड्रैगी से भेंट की। यह उनकी पहली व्यक्तिगत भेंट थी। प्रधानमंत्री श्री मोदी ने वैश्विक महामारी के बीच जी-20 की सफलतापूर्वक मेजबानी करने के लिए प्रधानमंत्री ड्रैगी को बधाई दी। ग्लासगो में सीओपी-26 के आयोजन में भी इटली,ब्रिटेनका सहयोग कर रहा है। दोनों नेताओं ने जलवायु परिवर्तन से उत्पन्न चुनौतियों और इस संदर्भ में अंतर्राष्ट्रीय समुदायद्वारा मिलकर कार्य करने की आवश्यकता पर जोर दिया। प्रधानमंत्री ने जलवायु परिवर्तन में सुधार की दिशा में भारत द्वारा उठाए गए कदमों की जानकारी देते हुए विकसित देशों की जलवायु वित्तपोषण प्रतिबद्धताओं के प्रति विकासशील देशों की चिंताओं का भी उल्लेख किया। दोनों नेताओं ने अफगानिस्तान और हिंद-प्रशांत सहित वर्तमानकेवैश्विक और क्षेत्रीय विकास पर भी विचारों को साझा किया। उन्होंने भारत-यूरोपीय संघ के बहुआयामी सहयोग को आगे बढ़ाने के लिए मिलकर कार्य करने की अपनी इच्छा व्यक्त की। द्विपक्षीय मामले में, दोनों नेताओं ने नवंबर 2020 में भारत-इटली वर्चुअल शिखर सम्मेलन के बाद के घटनाक्रमों की समीक्षा की और वर्चुअल शिखर सम्मेलन में अपनाई गई 2020-2025 कार्य योजना के कार्यान्वयन में प्रगति पर संतोष व्यक्त किया, जो अगले पांच वर्षों में प्राप्त किये जाने वालेराजनीतिक, आर्थिक,विज्ञान एवं प्रौद्योगिकी और सांस्कृतिक क्षेत्रों के रणनीतिक लक्ष्यों को निर्धारित करती है। दोनों नेताओं ने विशेष रूप से कपड़ा, खाद्य प्रसंस्करण, मोटर वाहन और नवीकरणीय ऊर्जा क्षेत्रों में दोनों देशों के बीच व्यापार और निवेश संबंधों को और विस्तारित करने की अपनी प्रतिबद्धता दोहराई। नवीकरणीय ऊर्जा और स्वच्छ ऊर्जा में द्विपक्षीय सहयोग को नई गति प्रदान करने के लिए, भारत और इटली ने ऊर्जा पारागमन पर एक रणनीतिक साझेदारी की घोषणा करते हुए एक संयुक्त वक्तव्य भी जारी किया और व्यापक स्तरकी हरित गलियारा परियोजनाओं, स्मार्ट ग्रिड, ऊर्जा भंडारण समाधान,गैस परिवहन, एकीकृत अपशिष्ट प्रबंधन (अपशिष्ट से धन), हरित हाइड्रोजन का विकास और परिनियोजन एवं जैव-ईंधन को बढ़ावा देनेजैसे क्षेत्रों में भागीदारी का पता लगाने पर सहमति जताई।बैठक के दौरान भारत और इटली ने कपड़ा सहयोग के संबंध में एक आशय पत्र पर हस्ताक्षर भी किए। प्रधानमंत्री श्री मोदी ने इटली के प्रधानमंत्री ड्रैगी को शीघ्र अति शीघ्र भारत की आधिकारिक यात्रा पर आने का निमंत्रण दिया।
प्रधानमंत्री ने गुड फ्राइडे पर ईसा मसीह के साहस और बलिदान को याद किया

प्रधानमंत्री श्री नरेन्द्र मोदी ने कहा है कि ईसा मसीह के सेवा और भाईचारे के आदर्श असंख्य लोगों के लिये मार्गदर्शक-प्रकाश है। गुड फ्राइडे के अवसर पर प्रधानमंत्री ने ट्वीट किया हैः “आज गुड फ्राइडे को हम ईसा मसीह के साहस और बलिदान को याद करते हैं। सेवा और भाईचारे के उनके आदर्श असंख्य लोगों के लिये मार्गदर्शक-प्रकाश है।”
प्रधानमंत्री ने हनुक्काह के अवसर पर लोगों को बधाई देने के लिए हिब्रू में ट्वीट किया

प्रधानमंत्री श्री नरेन्द्र मोदी ने हनुक्काह के अवसर पर लोगों को बधाई देने के लिए हिब्रू में ट्वीट किया है। अंग्रेजी में भी ट्वीट करते हुए प्रधानमंत्री ने कहा, “अपने यहूदी मित्रों को हनुक्काह के अवसर पर मेरी हार्दिक शुभकामनाएं हैं। मेरी कामना है कि यह प्रकाशोत्सव और त्यौहार का मौसम सबके लिए शांति, उम्मीद और समृद्धि लाये।”
प्रधानमंत्री गुजरात में पीएमजेएवाई-एमए योजना आयुष्मान कार्ड के वितरण की शुरुआत करेंगे

प्रधानमंत्री श्री नरेन्द्र मोदी 17 अक्टूबर को शाम 4 बजे गुजरात में वीडियो कॉन्फ्रेंसिंग के माध्यम से पीएमजेएवाई-एमए योजना आयुष्मान कार्ड के वितरण की शुरुआत करेंगे। गुजरात के तत्कालीन मुख्यमंत्री के रूप में, प्रधानमंत्री ने गरीब नागरिकों को बीमारी और चिकित्सा उपचार के अत्यधिक खर्च से बचाने के लिए 2012 में “मुख्यमंत्री अमृतम (एमए)” योजना शुरू की थी। वर्ष 2014 में, ”एमए” योजना का विस्तार उन परिवारों को कवर करने के लिए किया गया, जिनकी वार्षिक आय सीमा 4 लाख रुपये तक थी। बाद में, इस योजना का कई अन्य समूहों के लिए भी विस्तार किया गया। इस योजना को मुख्यमंत्री अमृतम वात्सल्य (एमएवी) योजना के रूप में नया नाम दिया गया। योजना की सफलता के अनुभव से आकर्षित होकर, प्रधानमंत्री ने 2018 में आयुष्मान भारत प्रधानमंत्री जन आरोग्य योजना (एबी-पीएमजेएवाई) की शुरुआत की- जो दुनिया की सबसे बड़ी स्वास्थ्य बीमा योजना है और प्रति परिवार प्रति वर्ष 5 लाख रुपये तक का कवरेज प्रदान करती है। इस योजना के तहत परिवार के सदस्यों की संख्या और उम्र की किसी सीमा के बिना प्राथमिक, द्वितीय और तृतीय स्तर के देखभाल हेतु अस्पताल में भर्ती के लिए वित्तीय सहायता दी जाती है। एबी-पीएमजेएवाई के शुभारंभ के साथ, गुजरात ने 2019 में एबी-पीएमजेएवाई योजना में एमए/एमएवी योजना का विलय कर दिया और इसे पीएमजेएवाई-एमए का नया नाम दिया। एमए/एमएवी और एबी-पीएमजेएवाई के लाभार्थी एकीकृत पीएमजेएवाई-एमए कार्ड के पात्र हो गए। कार्यक्रम के दौरान, प्रधानमंत्री इन कार्डों के वितरण की शुरुआत करेंगे। लाभार्थियों के ई-केवाईसी को पूरा करने के बाद, राष्ट्रीय स्वास्थ्य प्राधिकरण के पैनल में मौजूद एजेंसियों द्वारा गुजरात भर में सभी लाभार्थियों को 50 लाख रंगीन आयुष्मान कार्ड उनके घरों पर वितरित किए जाएंगे।
प्रधानमंत्री ने महाराष्‍ट्र में आवास एवं शहरी विकास से संबंधित कई अहम परियोजनाओं का शिलान्‍यास किया

प्रधानमंत्री श्री नरेन्‍द्र मोदी ने आज महाराष्‍ट्र यात्रा के दौरान आवास एवं शहरी परिवहन से जुड़ी कई अहम परियोजनाओं का शिलान्‍यास किया। महाराष्‍ट्र के कल्‍याण में एक जनसभा में प्रधानमंत्री ने दो महत्‍वपूर्ण मेट्रो कोरिडोर ठाणे-भिवंडी-कल्‍याण और दहिसार-मीरा-भयंदर मेट्रो की आधारशिला रखी। दोनों कोरिडोरों के बन जाने पर क्षेत्र के लोगों की सार्वजनिक परिवहन की सुविधा बढ़ जाएगी। प्रधानमंत्री ने कल्‍याण में प्रधानमंत्री आवास योजना के तहत ईडब्‍ल्‍यूएस और एलआईजी आवास योजना के तहत 90,000 घरों को लांच किया। इस परियोजना पर कुल 33,000 करोड़ रुपये का खर्च आएगा। कल्याण में प्रधानमंत्री ने एक जनसभा को संबोधित करते हुए बताया कि केन्‍द्र सरकार ने इंफ्रास्‍ट्रक्‍चर और सार्वजनिक परिवहन विकास को गति प्रदान की है। उन्‍होंने 2022 तक केन्‍द्र सरकार की ‘सबके लिए आवास’ योजना पर जोर दिया। पुणे में प्रधानमंत्री ने पुणे मेट्रो फेज-3 की आधारशिला रखी। पुणे में एक जनसभा को संबोधित करते हुए प्रधानमंत्री ने कहा कि सरकार कनेक्टिविटी इंफ्रास्‍ट्रक्‍चर पर ज्‍यादा जोर दे रही है। उन्‍होंने कहा कि उत्‍कृष्‍ट इंफ्रास्‍ट्रक्‍चर और परिवहन क्षेत्र की मजबूती पर जोर दिया जा रहा है। प्रधानमंत्री ने बताया कि स्‍टार्टअप इंडिया और अटल नवोन्‍मेष मिशन के जरिए भारत प्रौद्योगिकी के केन्‍द्र के रूप में उभर रहा है।
प्रधानमंत्री 6 मार्च, 2019 को कर्नाटक के कलबुर्गी और तमिलनाडु के कांचीपुरम का दौरा करेंगे

प्रधानमंत्री श्री नरेन्‍द्र मोदी कल कर्नाटक के कलबुर्गी और तमिलनाडु के कांचीपुरम का दौरा करेंगे। दोनों स्‍थानों पर वह अनेक परियोजनाओं का शुभारंभ करेंगे। कलबुर्गी-कर्नाटक कलबुर्गी में प्रधानमंत्री कर्नाटक की जनता को लाभ पहुंचाने के लिए ऊर्जा, स्‍वास्‍थ्‍य और शिक्षा जैसे विभिन्‍न क्षेत्रों की विकास परियोजनाओं का शुभारंभ करेंगे। इनमें शामिल होंगी : स्‍वास्‍थ्‍य क्षेत्र कर्नाटक में स्‍वास्‍थ्‍य सेवा के क्षेत्र को व्‍यापक प्रोत्‍साहन देते हुए प्रधानमंत्री ईएसआईसी हॉस्पिटल एंड मेडिकल कॉलेज,बैंगलुरु राष्‍ट्र को समर्पित करेंगे। वह केआईएमएस, हुबली के सुपर स्‍पेशिएलिटी ब्‍लॉक को भी राष्‍ट्र को समर्पित करेंगे। ये परियोजनाएं कर्नाटक की जनता को अच्‍छी और किफायती स्‍वास्‍थ्‍य सेवाओं की उपलब्‍धता सुनिश्चित कराएंगी। ऊर्जा क्षेत्र प्रधानमंत्री श्री मोदी बीपीसीएल डिपो के रायचूर से कलबुर्गी तक रिस्‍टेटमेंट का शिलान्‍यास करेंगे। इसके अलावा, प्रधानमंत्री बैंगलुरु में आयकर न्‍यायाधिकरण टर्मिनल भी राष्‍ट्र को समर्पित करेंगे। वह बैंगलोर यूनिवर्सिटी में पूर्वोत्‍तर क्षेत्र की छात्राओं के लिए महिला छात्रावास को भी समर्पित करेंगे। ये परियोजनाएं इस बात को उजागर करती हैं कि केन्‍द्र सरकार द्वारा ‘जीवन की सुगमता’ सुनिश्चित करने पर निरंतर बल दिया जा रहा है। प्रधानमंत्री कलबुर्गी में आयुष्‍मान भारत के लाभार्थियों के साथ भी बातचीत करेंगे। कांचीपुरम तमिलनाडु तमिलनाडु के कांचीपुरम में प्रधानमंत्री सड़क, रेलवे और ऊर्जा क्षेत्र की विविध परियोजनाओं का उद्घाटन करेंगे। ये परियोजनाएं सड़क एवं रेलवे से संबंधित राज्‍य की बुनियादी सुविधाओं को मजबूती प्रदान करेंगी। यह तमिलनाडु की जनता के लिए बेहतर, त्‍वरित और किफायती परिवहन के साधन उपलब्‍ध कराने का मार्ग भी प्रशस्‍त करेंगी। इनमें शामिल हैं : सड़क क्षेत्र प्रधानमंत्री तमिलनाडु की राजमार्ग अवसंरचना को व्‍यापक प्रोत्‍साहन देते हुए राष्‍ट्रीय राजमार्ग संख्‍या-45सी के विक्रवंदी-सेतियातोप्‍पु खंड, सेतियातोप्‍पु-चोलापुरम खंड और चोलापुरम- तंजावुर खंड को चार लेन का बनाने की आधारशिला रखेंगे। वह राष्‍ट्रीय राजमार्ग संख्‍या-4 के करिपेट्टई-वालजापेट खंड को छह लेन का बनाने की भी आधारशिला रखेंगे। प्रधानमंत्री राष्‍ट्रीय राजमार्ग संख्‍या -234 को मजबूत बनाने के लिए, वाहन मार्ग और पुलियों के चौड़ीकरण और सुदृढ़ीकरण की आधारशिला रखेंगे। वह राष्‍ट्रीय राजमार्ग संख्‍या-381 के चार लेन के अविनाशी-तिरुपुर-अविनाशीपलयम खंड और सुदृढ़ीकृत वाहन मार्ग को भी राष्ट्र को समर्पित करेंगे। रेलवे क्षेत्र प्रधानमंत्री इरोड-करूर-तिरुचिरापल्ली और सलेम-करूर-डिंडीगुल रेलवे लाइनों के विद्युतीकरण को राष्ट्र को समर्पित करेंगे। इस विद्युतीकरण से ग्रीन हाउस गैसों के उत्सर्जन में कमी आएगी तथा लोगों के आने-जाने और माल की आवाजाही में लगने वाले समय में कमी आएगी। ऊर्जा क्षेत्र प्रधानमंत्री एन्नोर एलएनजी टर्मिनल राष्ट्र को समर्पित करेंगे। 5 एमएमटीपीए की क्षमता वाला एन्नोर एलएनजी टर्मिनल तमिलनाडु और आस-पास के राज्‍यों की एलएनजी गैस संबंधी मांग को पूरा करने में मदद करेगा। इसके अलावा, प्रधानमंत्री वीडियो लिंक के जरिए चेन्नई में डॉ. एमजीआर जानकी कॉलेज ऑफ आर्ट्स एंड साइंस फॉर वुमन में डॉ. एमजी रामचंद्रन की प्रतिमा का अनावरण करेंगे। डॉ. एमजी रामचंद्रन अभिनेता और राजनीतिज्ञ थे, जो 1977 से 1987 के दौरान दस वर्षों तक तमिलनाडु के मुख्यमंत्री रहे। उन्हें भारत रत्न से सम्मानित किया गया। प्रधानमंत्री कांचीपुरम में आयुष्मान भारत के लाभार्थियों के साथ भी बातचीत करेंगे।
प्रधानमंत्री ने उत्तराखंड के चकराता में सड़क दुर्घटना में लोगों की मौत पर दु:ख व्यक्त किया

पीड़ितों के लिए पीएमएनआरएफ से अनुग्रह राशि को स्वीकृति दी प्रधानमंत्री श्री नरेन्द्र मोदी ने उत्तराखंड के चकराता में एक सड़क दुर्घटना में लोगों की मौत पर गहरा दु:ख व्यक्त किया है। प्रधानमंत्री कार्यालय ने ट्वीट किया; “उत्तराखंड के चकराता में हुआ सड़क हादसा अत्यंत दुखद है। सरकार और स्थानीय प्रशासन राहत और बचाव कार्य में जुटे हुए हैं। इस दुर्घटना में जिन लोगों ने अपने प्रियजनों को खोया है, उनके प्रति मेरी गहरी संवेदनाएं। इसके साथ ही घायल लोगों के शीघ्र स्वस्थ होने की कामना करता हूं: PM Modi”
प्रधानमंत्री ने नमामि गंगे कार्यक्रम की प्रगति की समीक्षा की

प्रधानमंत्री श्री नरेंद्र मोदी ने बृहस्‍पतिवार की शाम नमामि गंगे कार्यक्रम की प्रगति की समीक्षा की। इस संबंध में प्रजेंटेशन के दौरान विभिन्‍न सरकारी विभागों के वरिष्‍ठ अधिकारियों ने इस कार्यक्रम की अब तक की प्रगति और की गई कार्रवाई के संबंध में प्रधानमंत्री को अवगत कराया। अधिकारियों ने बताया कि गंगा नदी के किनारे कस्‍बों में सीवेज ट्रीटमेंट में क्षमता भारी बढ़ोतरी की जा रही है। गंगा नदी के मुख्‍य क्षेत्र से सटे बड़े शहरों जिनमें हरिद्वार, कानपुर, इलाहाबाद, वाराणसी, पटना, भागलपुर, हावड़ा और कोलकाता शामिल हैं पर पर्याप्‍त ध्‍यान केंद्रित किया जा रहा है। भारी पैमाने पर प्रदूषण फैलाने वाले उद्योगों की सघन निगरानी और निरीक्षण शुरू किया गया है। अधिकारियों ने बताया कि इससे गंगा नदी की सहायक की कुछ सहायक नदियों के जल की गुणवत्‍ता में व्‍यापक सुधार हुआ है। इस मूल्‍यांकन के रूप में ‘डिजॉल्‍वड ऑक्‍सीजन और बायोकैमिकल ऑक्‍सीजन डिमांड जैसे पैरामीटरों का अध्‍ययन किया गया है। प्रधानमंत्री को गंगा नदी के किनारे स्थित गांवों में ग्रामीण स्‍वच्‍छता की स्थिति में भी पर्याप्‍त प्रगति हुई है। प्रधानमंत्री ने गंगा नदी की स्‍वच्‍छता के काम में लोगों को और जागरूक बनाने तथा उनकी सहभागिता की जरूरत पर जोर दिया। प्रधानमंत्री कार्यालय, नीति आयोग, जल संसाधन मंत्रालय, पेयजल और स्‍वच्‍छता मंत्रालय, राष्‍ट्रीय स्‍वच्‍छ गंगा मिशन तथा केंद्रीय प्रदूषण नियंत्रण बोर्ड के शीर्षस्‍त अधिकारीगण भी इस बैठक में मौजूद थे।
प्रधानमंत्री ने महाशिवरात्रि के मौके पर देशवासियों को शुभकामनाएं दी

प्रधानमंत्री श्री नरेन्द्र मोदी ने महाशिवरात्रि के अवसर पर देशवासियों को शुभकामनाएं दी हैं। एक ट्वीट में, प्रधानमंत्री ने कहा, “देशवासियों को महाशिवरात्रि के पावन अवसर पर ढेरों शुभकामनाएं। हर-हर महादेव! Greetings on the special occasion of Mahashivratri. Har Har Mahadev!"
प्रधानमंत्री श्री नरेन्द्र मोदी की इंडोनेशिया के राष्ट्रपति श्री जोको विडोडो के साथ इटली के रोम में जी-20 शिखर सम्मेलन की पृष्ठभूमि में बैठक

प्रधानमंत्री श्री नरेन्द्र मोदी ने 31 अक्टूबर, 2021 को इटली के रोम में जी-20 शिखर सम्मेलन की पृष्ठभूमि में इंडोनेशिया के राष्ट्रपति महामहिम श्री जोको विडोडो से मुलाकात की। प्रधानमंत्री श्री मोदी ने इंडोनेशिया को अगले साल जी20 की अध्यक्षता के लिए बधाई दी और ट्रोइका के हिस्से के रूप में इंडोनेशिया के साथ मिलकर काम करने की भारत की तत्परता के बारे में उन्हें आश्वस्त किया। दोनों नेताओं ने भारत-इंडोनेशिया व्यापक रणनीतिक साझेदारी की दिशा में हाल में हुई प्रगति पर चर्चा की। दोनों नेताओं ने कोविड–19 महामारी के दौरान एक-दूसरे का निरंतर सहयोग करने की सराहना की और इस महामारी से उबरने के लिए आपस में सहयोग करने पर सहमत हुए। उन्होंने एशिया-प्रशांत सहयोग के महत्व पर भी जोर दिया। दोनों नेताओं ने द्विपक्षीय व्यापार एवं निवेश को मजबूत करने और लोगों के बीच अधिक से अधिक संवाद का मार्ग प्रशस्त करने के प्रति वचनबद्धता प्रकट की। जलवायु परिवर्तन का मुकाबला करने, विशेष रूप से जलवायु वित्त पोषण से जुड़ी प्रतिबद्धताओं के कार्यान्वयन की जरूरत पर भी चर्चा हुई।
प्रधानमंत्री ने सरदार वल्लभभाई पटेल प्राणी उद्यान का उद्घाटन किया

केवड़िया में एकीकृत विकास से जुड़ी कई परियोजनाओं का शिलान्यास किया स्टेचू ऑफ यूनिटी के लिए एकता क्रूज़ सेवा को हरी झंडी दिखाकर रवाना किया प्रधानमंत्री श्री नरेन्‍द्र मोदी ने केवड़िया में सरदार पटेल प्राणी उद्यान और जिओडेसिक एवरी डोम का उद्घाटन किया। उन्होंने केवड़िया में एकीकृत विकास योजनाओं के अंतर्गत 17 परियोजनाएं राष्ट्र को समर्पित की और 4 नई परियोजनाओं की आधारशिला रखी। इन योजनाओं में नेविगेशन चैनल, नया गोरा सेतु, गरुड़ेश्वर बांध सरकारी कर्मियों के लिए आवास, बस बे टर्मिनस, एकता पौधशाला, खलवानी पर्यावरण अनुकूल पर्यटन और जनजातीय गृह आवास शामिल हैं। उन्होंने इस अवसर पर स्टेचू ऑफ यूनिटी के लिए एकता क्रूज़ सेवा को भी झंडी दिखाकर रवाना किया। जंगल सफारी और जिओडेसिक एवियरी डोम प्रधानमंत्री ने कहा कि फ्लाई हाई इंडियन एवियरी उन लोगों के लिए एक बेहतरीन नज़ारा होगा जो विभिन्न प्रकार के पक्षियों को देखने में रोमांच का अनुभव करते हैं। उन्होंने कहा कि केवड़िया तैयार और इस एवेरी का दीदार कीजिए, जो जंगल सफारी कांप्लेक्स का हिस्सा है। यह एक बेहतरीन अनुभव होगा। जंगल सफारी एक अत्याधुनिक प्राणी उद्यान है जो समुद्र तल से 29 मीटर से लेकर 180 मीटर तक की ऊंचाई पर स्थित है। यह 375 एकड़ क्षेत्र में फैला हुआ है। इसमें 1100 से अधिक पशु-पक्षी हैं और तकरीबन 5 लाख पौधे हैं। यह जंगल सफारी बहुत तेज गति से निर्मित किए जाने वाले जंगल सफारी में से एक है। इस प्राणी उद्यान में दो अलग-अलग पक्षी अभयारण्य हैं, जिसमें एक घरेलू पक्षियों के लिए है तो दूसरा विदेश से आने वाले पक्षियों के लिए। यह दुनिया का सबसे बड़ा पक्षी उद्यान है। यह प्राणी उद्यान अपने आप में अनूठा है। यहां आने वाले दर्शकों को एक अलग किस्म का अनुभव प्राप्त होगा। यहां खेलते कूदते और मस्ती करते मकाउ कोकाटू, रैबिट और गीनिया पिग इत्यादि देखे जा सकते हैं। एकता क्रूज सेवा एकता क्रूज सर्विस श्रेष्ठ भारत भवन से स्टैच्यू ऑफ यूनिटी के बीच की 6 किलोमीटर की दूरी तय करेगी। इस जहाज से यात्रा करने वाले दुनिया की सबसे ऊंची प्रतिमा स्टैचू ऑफ यूनिटी को यात्रा करते हुए ही देख सकते हैं। इसके अंतर्गत सेवा में शामिल की गई जहाज से 40 मिनट यात्रा कराई जाएगी, जिस पर 200 यात्री एक बार में सवार हो सकते हैं। नए गोरा सेतु का निर्माण इस फेरी सर्विस के संचालन हेतु ही किया गया है और बोटिंग चैनल का निर्माण स्टेच्यू ऑफ यूनिटी का दौरा करने वाले पर्यटकों को बोट की सेवाएं उपलब्ध कराने हेतु किया गया है।
प्रधानमंत्री ने स्‍वामी आत्‍मस्‍थानंद जी के निधन पर शोक व्‍यक्‍त किया

प्रधानमंत्री श्री नरेन्‍द्र मोदी ने स्‍वामी आत्‍मस्‍थानंद जी के निधन पर शोक व्‍यक्‍त किया है। “स्‍वामी आत्‍मस्‍थानंद जी का निधन मेरे लिए व्‍यक्तिगत क्षति है। मैं अपने जीवन के अत्यंत महत्त्वपूर्ण समय में उनके साथ रहा। ज्ञानी एवं पंडित स्‍वामी आत्‍मस्‍थानंद जी के अनुकरणीय व्‍यक्तित्‍व को पीढि़यों तक याद किया जाएगा। जब कभी मैंने कोलकाता का दौरा किया, मैंने हमेशा स्‍वामी आत्‍मस्‍थानंद जी का आशीर्वाद लिया।” स्‍वामी विवेकानंद द्वारा स्‍थापित रामकृष्‍ण मिशन के अध्‍यक्ष के रूप में स्‍वामी आत्‍मस्‍थानंद जी ने अथक काम किया और इसके प्रभाव को वैश्विक स्‍तर पर फैलाया।’
प्रधानमंत्री ने फसल बीमा योजना पर किसान को पत्र लिखा

यूं तो प्रधानमंत्री नरेन्द्र मोदी की दिनचर्या काफी व्यस्त रहती है, मगर कम ही लोगों को यह पता होगा कि उन्हें जब भी मौका मिलता है वह अपनी व्यस्त दिनचर्या से समय निकालकर लोगों की चिट्ठियों और उनके संदेशों का जवाब देने से चूकते नहीं हैं। ऐसा ही एक पत्र मिला है नैनीताल, उत्तराखण्ड के खीमानंद को जिन्होंने नरेन्द्र मोदी ऐप(नमो ऐप) के जरिए पीएम को संदेश भेजकर प्रधानमंत्री फसल बीमा योजना के 5 सफल वर्ष पूरे होने और सरकार के अन्य प्रयासों के लिए बधाई दी थी। अब प्रधानमंत्री ने खीमानंद को पत्र लिखकर उन्हें उनके बहुमूल्य विचार साझा करने के लिए धन्यवाद दिया है। प्रधानमंत्री मोदी ने पत्र में लिखा है, ‘कृषि समेत विभिन्न क्षेत्रों में सुधार और देश को विकास की नई ऊंचाइयों पर ले जाने के लिए सरकार द्वारा किए जा रहे सतत प्रयासों पर अपने बहुमूल्य विचार साझा करने के लिए आपका आभार। ऐसे आत्मीय सन्देश मुझे देश की सेवा में जी-जान से जुटे रहने की नई ऊर्जा देते हैं। ’ प्रधानमंत्री फसल बीमा योजना की सफलता का जिक्र करते हुए प्रधानमंत्री ने बताया, ‘प्रधानमंत्री फसल बीमा योजना मौसम की अनिश्चितता से जुड़े जोखिम को कम कर मेहनती किसान भाई बहनों के आर्थिक हितों की रक्षा करने में लगातार अहम् भूमिका निभा रही है। किसान हितैषी बीमा योजना का लाभ आज करोड़ों किसान ले रहे हैं। ’ कृषि और किसान कल्याण के प्रति संकल्पित सरकार के प्रयासों का जिक्र करते हुए प्रधानमंत्री मोदी ने आगे पत्र में लिखा है, ‘पिछले पांच वर्षों में व्यापक कवरेज और पारदर्शी दावा निस्तारण प्रक्रिया के माध्यम से यह योजना किसान कल्याण को समर्पित हमारे संकल्पित प्रयासों और पक्के इरादों की एक महत्वपूर्ण मिसाल बन कर उभरी है। आज बीज से लेकर बाजार तक किसान भाई-बहनों की हर छोटी-बड़ी दिक्कतों को दूर करने और अन्नदाता की समृद्धि और कृषि की प्रगति सुनिश्चित करने के लिए निरंतर प्रयास किए जा रहे हैं। ’ इसके साथ ही प्रधानमंत्री ने देश की प्रगति में देशवासियों के योगदान और उनकी भूमिका की सरहाना करते हुए लिखा, ‘सर्वांगीण और सर्वस्पर्शी विकास के दृष्टिकोण के साथ आज देश एक सशक्त, समृद्ध और आत्मनिर्भर भारत के निर्माण की ओर तेजी से अग्रसर है। समस्त देशवासियों के विश्वास से ऊर्जित देश राष्ट्रीय लक्ष्यों की प्राप्ति के लिए एकनिष्ठ है और मुझे पूर्ण विश्वास है कि देश को विश्व पटल पर नई ऊंचाइयों पर ले जाने के हमारे प्रयास आगे और तेज होंगे। ’ इससे पहले खीमानंद ने प्रधानमंत्री मोदी को अपने संदेश में फसल बीमा योजना के 5 सफल वर्ष पूरे होने पर बधाई दी थी। साथ ही खीमानंद ने कहा था सरकार प्रधानमंत्री के नेतृत्व में सरकार विभिन्न कल्याणकारी योजनाओं के जरिए नागरिकों की उन्नति और राष्ट्र की प्रगति के लिए निरंतर प्रयास कर रही है।
प्रधानमंत्री ने राष्‍ट्रपति श्री शी जिनपिंग को टेलीफोन करके बधाई दी

प्रधानमंत्री श्री नरेन्‍द्र मोदी ने आज श्री शी जिनपिंग को चीन गणराज्य का राष्‍ट्रपति पुन: चुने जाने पर टेलीफोन करके बधाई दी। दोनों राजनेताओं ने इस बात पर सहमति जताई कि चूंकि ये दोनों ही बड़ी शक्तियां तेजी से विकास कर रही हैं, इसलिए 21वीं सदी को ‘‘एशियाई शताब्‍दी’’ साबित करने के लिए भारत और चीन के बीच द्विपक्षीय संबंधों की विशेष अहमियत है। दोनों राजनेताओं ने इस बात पर भी सहमति जताई कि आपसी हित के क्षेत्रीय और अंतर्राष्‍ट्रीय मुद्दों पर दोनों देशों के बीच गंभीर सलाह-मशविरा निरंतर जारी रहना चाहिए।
प्रधानमंत्री ने ऑस्‍ट्रेलिया के प्रधानमंत्री श्री टोनी एबॉट से टेलीफोन पर बातचीत की

प्रधानमंत्री श्री नरेंद्र मोदी ने ऑस्‍ट्रेलियाई पक्ष के आग्रह पर आज ऑस्‍ट्रेलिया के प्रधानमंत्री श्री टोनी एबॉट से टेलीफोन पर बातचीत की। श्री एबॉट ने भारत की अपनी हालिया यात्रा के दौरान बड़ी गर्मजोशी के साथ अपनी अगवानी एवं आवभगत किये जाने के लिए प्रधानमंत्री को धन्‍यवाद कहा। प्रधानमंत्री मोदी ने कहा कि अपनी यात्रा के दौरान प्रधानमंत्री एबॉट ने हर भारतीय का दिल जीत लिया था। इस दौरे से ठोस नतीजे सामने आये और भारत एवं ऑस्‍ट्रेलिया के बीच रणनीतिक भागीदारी में कई नये आयाम जुड़ गये। दोनों ही प्रधानमंत्रियों ने शिखर वार्ता में लिये गये निर्णयों की दिशा में पूरी सक्रियता के साथ आगे कदम बढ़ाने पर सहमति जताई। प्रधानमंत्री एबॉट ने सूचित किया कि जी-20 शिखर सम्‍मेलन के बाद नवम्‍बर 2014 में प्रधानमंत्री मोदी की ऑस्‍ट्रेलिया की द्विपक्षीय यात्रा के दौरान गर्मजोशी के साथ उनका स्‍वागत करने की तैयारी की जा रही है। प्रधानमंत्री एबॉट ने जम्‍मू-कश्‍मीर में आई बाढ़ का जिक्र करते हुये अपनी ओर से एकता का प्रदर्शन करते हुए सहानुभूति जताई। दोनों ही प्रधानमंत्रियों ने क्षेत्रीय एवं अंतर्राष्‍ट्रीय घटनाक्रमों पर अपने विचारों का आदान-प्रदान किया।
प्रधानमंत्री रेडियो के जरिये देशवासियों के साथ अपने विचार साझा करेंगे

माईगॉव पर इंटरनेट यूजर्स की ओर से देखा जा रहा है जबरदस्‍त उत्‍साह। प्रधानमंत्री श्री नरेन्‍द्र मोदी रेडियो के जरिये आम जनता के साथ विभिन्‍न मसलों पर अपने विचार साझा करेंगे। इस कार्यक्रम का आयोजन 03 अक्‍तूबर, 2014 को सुबह 11 बजे होगा। आगामी रेडियो कार्यक्रम के लिए देश के नागरिक अपने मत साझा कर सकें, इसके लिए माईगॉव पर एक अलग ओपन फोरम बनाया गया है:- http://mygov.nic.in/groupissue/pm-on-radio-on-3rd-october-2014-at-1100-am/show. प्रधानमंत्री द्वारा देशवासियों के साथ अपने विचार साझा किये जाने के प्रस्‍ताव को लोगों ने खूब सराहा है। देश के सभी कोनों में इसको लेकर जबरदस्‍त उत्‍साह देखा जा रहा है। बड़ी संख्‍या में लोगों ने आगामी रेडियो कार्यक्रम में शिरकत करने की खातिर अपने विचार एवं मत साझा किये हैं। इससे पहले, 6 सितम्‍बर 2014 को प्रधानमंत्री श्री नरेन्‍द्र मोदी ने रेडियो के जरिये लोगों से जुड़ने की बात कही थी और उनसे अपने मत व्‍यक्‍त करने को कहे थे। उसके बाद से ही इस रेडियो कार्यक्रम के प्रति लोग उत्‍साह से लबरेज दिखाई दे रहे हैं। देशभर में इंटरनेट यूजर्स ने इस प्रस्‍ताव का जोरदार स्‍वागत किया है। यह रेडियो कार्यक्रम लोगों के साथ जुड़ने की प्रधानमंत्री की अनूठी पहल का एक और बढि़या उदाहरण है।
प्रधानमंत्री ने सम्‍वतसरी के अवसर पर लोगों को बधाई दी

प्रधानमंत्री श्री नरेन्‍द्र मोदी ने सम्‍वतसरी के अवसर पर लोगों को बधाई दी है। प्रधानमंत्री ने कहा ”सम्‍वतसरी के अवसर पर बधाईयां” अंधकार, हिंसा और क्रोध पर क्षमा और शांति की जीत हो। मिच्‍छमी दुक्‍कदम। करूणा और क्षमा हमारे समाज में एकता की भावना प्रज्‍ज्‍वलित करे।
प्रधानमंत्री ने अंकारा में बम विस्फोट में मारे गये लोगों के प्रति अपनी संवेदना व्यक्त की

प्रधानमंत्री श्री नरेन्‍द्र मोदी ने अंकारा में बम विस्फोट से हुई मौतों पर दु:ख और संवेदना व्यक्त की। प्रधानमंत्री ने कहा, “अंकारा में बम विस्फोट में लोगों की मृत्यु के समाचार से दु:ख पहुंचा। मृतकों के परिजनों के लिये संवेदनायें और घायलों के लिये ईश्वर से दुआ है।”
प्रधानमंत्री ने डल झील में भारत का पहला तैरता हुआ वित्तीय साक्षरता शिविर आयोजित करने के लिए आईपीपीबी की सराहना की

प्रधानमंत्री श्री नरेन्द्र मोदी ने ‘निवेशक दीदी’ के तहत जम्मू और कश्मीर के श्रीनगर की डल झील में भारत का पहला ‘तैरता हुआ वित्तीय साक्षरता शिविर’ का संचालन करने के लिए आईपीपीबी की सराहना की है। इंडिया पोस्ट पेमेंट्स बैंक के एक ट्वीट के जवाब में प्रधानमंत्री ने कहा; “अद्भुत पहल, जो महिला सशक्तिकरण को और मजबूत करेगी!”
मंत्रिमंडल ने सीमा शुल्क संबंधी मामलों में सहयोग और आपसी सहायता पर भारत और तजाकिस्तान के बीच करार को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने सीमा शुल्क संबंधी मामलों में सहयोग और आपसी सहायता पर भारत और तजाकिस्तान के बीच करार पर हस्ताक्षर करने और उसे लागू करने के लिए अपनी मंजूरी दी है। यह करार सीमा संबंधी अपराधों की रोकथाम और जांच के लिए उचित सूचना की उपलब्धता में सहायता करेगा। इस करार से दोनों देशों के बीच व्यापार को सुविधाजनक बनाने और व्यापार की जाने वाली वस्तुओं की प्रभावी क्लीयरेंस सुनिश्चित होने की आशा है। पृष्ठभूमि इस करार से दोनों देशों के बीच कस्टम अथॉरिटी के बीच सूचना और जानकारी को साझा करने के लिए एक कानूनी ढांचा प्रदान किया जाएगा और इससे कस्टम कानूनों, कस्टम अपराधों की रोकथाम और जांच और वैध व्यापार करने में सुविधा मिलेगी। इस करार के माध्यम से भारतीय कस्टम की चिंताओं और जरूरतों विशेष रुप से दोनों देशों के बीच व्यापार की जाने वाली वस्तुओँ के घोषित कस्टम मूल्य की सटीकता, वस्तुओं का उदगम, प्रशुल्क वर्गीकरण संबंधी जरूरतों को ध्यान रखा जाएगा।
प्रधानमंत्री ने टेबल टेनिस में पुरुषों की एकल स्पर्धा में स्वर्ण पदक जीतने पर शरथ कमल को बधाई दी

प्रधानमंत्री श्री नरेन्द्र मोदी ने बर्मिंघम में आयोजित राष्ट्रमंडल खेल 2022 में टेबल टेनिस में पुरुषों की एकल स्पर्धा में स्वर्ण पदक जीतने पर शरथ कमल को बधाई दी है। प्रधानमंत्री ने ट्वीट किया; “@ sharatkamal1 का स्वर्ण पदक इतिहास में एक बेहद ही खास उपलब्धि के रूप में दर्ज किया जाएगा। उन्होंने असीम धैर्य, दृढ़ संकल्प और जीवट का परिचय दिया है। उन्होंने बेहतरीन कौशल का भी प्रदर्शन किया। यह पदक भारतीय टेबल टेनिस के लिए बेहद ही उत्साहवर्द्धक है। उन्हें बधाई और शुभकामनाएं।#Cheer4India.”